Document ID: 32015R0208

KOMISIJOS DELEGUOTASIS REGLAMENTAS (ES) 2015/208
2014 m. gruodžio 8 d.
kuriuo Europos Parlamento ir Tarybos reglamentas (ES) Nr. 167/2013 papildomas žemės ir miškų ūkio transporto priemonių patvirtinimui taikomais transporto priemonių funkcinės saugos reikalavimais
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. vasario 5 d. Europos Parlamento ir Tarybos reglamentą (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (1), ypač į jo 17 straipsnio 5 dalį ir 49 straipsnio 3 dalį,
kadangi:
(1)
vidaus rinka - tai erdvė be vidaus sienų, kurioje užtikrinamas laisvas prekių, asmenų, paslaugų ir kapitalo judėjimas. Tuo tikslu taikoma Reglamente (ES) Nr. 167/2013 apibrėžta visapusė žemės ir miškų ūkio transporto priemonių ir jų sistemų, komponentų bei atskirų techninių mazgų ES tipo patvirtinimo sistema ir griežtesnė rinkos priežiūros sistema;
(2)
žemės ir miškų ūkio transporto priemonių, kurioms galioja Reglamento (ES) Nr. 167/2013 3 straipsnio 8 dalyje pateikta „traktoriaus“ apibrėžtis ir prie kurių montuojamos mašinos, tipas turėtų būti tvirtinamas pagal to reglamento 77 straipsnį;
(3)
primontavus tokias mašinas, traktorius galima naudoti įvairiems žemės ir miškų ūkio tikslams, taip pat specialiems darbams. Todėl tokioms montuojamoms mašinoms turėtų būti taikoma Europos Parlamento ir Tarybos direktyva 2006/42/EB (2), kaip nustatyta Reglamento (ES) Nr. 167/2013 77 straipsnyje;
(4)
Tarybos sprendimu 97/836/EB (3) Sąjunga prisijungė prie Jungtinių Tautų Europos ekonomikos komisijos (JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas). Komunikate „CARS 2020: konkurencingos ir tvarios Europos automobilių pramonės veiksmų planas“ Komisija pabrėžė, kad priėmus tarptautines taisykles pagal 1958 m. JT EEK susitarimą galima geriausiai pašalinti netarifines prekybos kliūtis;
(5)
Sprendimu 97/836/EB Sąjunga taip pat prisijungė prie JT EEK taisyklių Nr. 3, 4, 5, 6, 7, 19, 23, 31, 37, 38, 43, 71, 79, 98 ir 99;
(6)
kai kurie Sąjungoje taikomose taisyklėse dėl transporto priemonių dalių nustatyti reikalavimai yra perimti iš atitinkamų JT EEK taisyklių. Tobulėjant technologijoms JT EEK taisyklės nuolat iš dalies keičiamos, taigi susiję Sąjungos reglamentai taip pat turi būti reguliariai atnaujinami, kad sutaptų su atitinkamų JT EEK taisyklių turiniu;
(7)
galimybė suteikiant ES transporto priemonės tipo patvirtinimą kaip Sąjungos teisės aktų pagrindą taikyti JT EEK taisykles numatyta Reglamente (ES) Nr. 167/2013. Remiantis tuo reglamentu, tipo patvirtinimas pagal JT EEK taisykles, taikomas vienodai kaip Sąjungos teisės aktai, turi būti laikomas ES tipo patvirtinimu pagal tą reglamentą ir jo deleguotuosius bei įgyvendinimo aktus;
(8)
taikant JT EEK taisykles vienodai kaip Sąjungos teisės aktus lengviau išvengti ne tik techninių reikalavimų, bet ir sertifikavimo bei administracinių procedūrų dubliavimo. Be to, dėl tarptautiniu mastu suderintais standartais tiesiogiai grindžiamo tipo patvirtinimo turėtų būti lengviau patekti į trečiųjų šalių, ypač pasirašiusiųjų pataisytą 1958 m. susitarimą, rinkas, o dėl to padidėtų Sąjungos pramonės konkurencingumas;
(9)
tikslinga į šio reglamento I priedą, kuriame išvardijamos vienodai kaip Sąjungos teisės aktai taikomos JT EEK taisyklės, įrašyti JT EEK taisykles Nr. 3, 4, 5, 6, 7, 19, 23, 31, 37, 38, 43, 71, 79, 98, 99, 106, 112 ir 113;
(10)
Reglamento (ES) Nr. 167/2013 17 straipsnyje ir to reglamento I priede išdėstyti funkcinės saugos reikalavimai, kurie anksčiau buvo nustatyti tuo reglamentu panaikintose direktyvose. Kadangi didelė dalis šiame reglamente išdėstytų reikalavimų perkelta iš panaikintųjų direktyvų, prireikus turėtų būti padaryta svarbių pakeitimų, kad būtų atnaujinti reikalavimai atsižvelgiant į technikos pažangą, išplėsta taikymo sritis įtraukiant papildomų transporto priemonių kategorijų arba padidintas saugos lygis atsižvelgiant į, pvz., vairavimo ypatybes, stiklus, matmenis ir masę, padangas ir mechaninius sukabintuvus, kurie laikomi itin svarbiais žemės ir miškų ūkio transporto priemonių funkcinei saugai. Siekiant atsižvelgti į žemės ir miškų ūkio traktorių, skirtų važiuoti bekele, bet važiuojančių ir kietos dangos viešaisiais keliais, konkrečias ypatybes, reikėtų nustatyti su didžiausiu projektiniu greičiu, greičio reguliatoriumi ir greičio ribotuvais susijusius reikalavimus;
(11)
jeigu gamintojai pagal Reglamento (ES) Nr. 167/2013 2 straipsnį gali pasirinkti siekti nacionalinio tipo patvirtinimo, valstybės narės turėtų galėti dėl visų į šį reglamentą įtrauktų dalykų savo nuožiūra nustatyti reikalavimus, taikytinus teikiant nacionalinį tipo patvirtinimą, kurie skirtųsi nuo šiame reglamente nustatytų reikalavimų.
Teikdamos nacionalinį tipo patvirtinimą, nacionalinės institucijos negali dėl su funkcine sauga susijusių priežasčių atsisakyti patvirtinti tipų transporto priemonių, sistemų, komponentų ir atskirų techninių mazgų, kurie atitinka šiame reglamente numatytus reikalavimus, išskyrus reikalavimus dėl tam tikrų dalykų, nes kai kurios valstybės narės nacionaliniu lygmeniu taiko griežtesnius reikalavimus;
(12)
valstybės narės turėtų uždrausti tiekti rinkai, registruoti ar pradėti eksploatuoti šiame reglamente nustatytų reikalavimų neatitinkančias naujas transporto priemones nuo tos pačios datos, kuri numatyta Reglamente (ES) Nr. 167/2013 ir pagal jį priimtuose kituose deleguotuosiuose aktuose;
(13)
kad visos naujos tipo patvirtinimo taisyklės būtų taikomos nuo tos pačios datos, šis reglamentas, kaip ir Reglamentas (ES) Nr. 167/2013, turėtų būti taikomas nuo 2016 m. sausio 1 d.,
PRIĖMĖ ŠĮ REGLAMENTĄ:
I SKYRIUS
DALYKAS IR APIBRĖŽTYS
1 straipsnis
Dalykas
Šiame reglamente nustatomi su funkcine sauga, išskyrus stabdymo veiksmingumą, susiję išsamūs techniniai reikalavimai ir bandymų procedūros, kad būtų galima pagal Reglamentą (ES) Nr. 167/2013 patvirtinti žemės ir miškų ūkio transporto priemones ir tokioms transporto priemonėms skirtas sistemas, komponentus bei atskirus techninius mazgus ir vykdyti šios rinkos priežiūrą.
2 straipsnis
Apibrėžtys
Galioja Reglamente (ES) Nr. 167/2013 pateiktos apibrėžtys. Kitų vartojamų terminų apibrėžtys:
1) vilktis- traktoriaus komponentas, užtikrinantis traktoriaus ir vilkiko mechaninę jungtį, kad būtų galima išvilkti sava eiga nevažiuojantį traktorių;
2) parengtos naudoti transporto priemonės masė be krovinio- įprastai naudoti parengtos nepakrautos transporto priemonės su gamintojo specifikacijas atitinkančia standartine įranga, aušalu, tepalais, degalais, įrankiais ir vairuotoju (jo masė laikoma lygia 75 kg), bet be neprivalomų reikmenų, masė;
3) vairo mechanizmo valdiklis- dalis, kurią, vairuodamas traktorių, tiesiogiai valdo vairuotojas;
4) vairo poveikio jėga- jėga, kuria vairuotojas, vairuodamas traktorių, veikia vairo mechanizmo valdiklį;
5) įprastai montuojamos padangos- atitinkamo tipo transporto priemonei gamintojo numatytų padangų tipas ar tipai, nurodytas (-i) informaciniame dokumente, kurio pavyzdys nustatytas Reglamento (ES) Nr. 167/2013 68 straipsnio a punkte;
6) įprastai montuojami vikšrai- atitinkamo tipo transporto priemonei gamintojo numatytų vikšrų tipas ar tipai, nurodytas (-i) informaciniame dokumente, kurio pavyzdys nustatytas Reglamento (ES) Nr. 167/2013 68 straipsnio a punkte;
7) galinio vaizdo veidrodis- įtaisas, IX priedo 5 punkte geometriškai apibrėžtame regėjimo lauke rodantis aiškų galinį vaizdą, kurio, kiek tai pagrįsta, neužstoja traktoriaus komponentai arba traktoriuje esantys asmenys;
8) vidinis galinio vaizdo veidrodis- traktoriaus kabinoje arba rėmo viduje įrengtas galinio vaizdo veidrodis;
9) galinio vaizdo veidrodžių klasė- visi galinio vaizdo veidrodžiai, kuriems būdinga viena ar kelios bendros ypatybės arba funkcijos;
10) žibintas- įtaisas keliui apšviesti (priekinis žibintas) arba šviesos signalui duoti;
11) traktoriaus važiuoklės bazė arba transporto priemonės važiuoklės bazė- atstumas tarp traktoriaus arba transporto priemonės išilginei vidurio plokštumai statmenų vertikalių plokštumų, einančių per traktoriaus arba transporto priemonės ašis;
12) pakrauta transporto priemonė- iki didžiausios techniškai leidžiamos masės pakrauta transporto priemonė.
II SKYRIUS
TRANSPORTO PRIEMONIŲ FUNKCINĖS SAUGOS REIKALAVIMAI
3 straipsnis
Su funkcine sauga susiję montavimo ir įrodymo reikalavimai
1. Gamintojai žemės ir miškų ūkio transporto priemonėse įrengia jų funkcinei saugai įtakos turinčias sistemas, komponentus ir atskirus techninius mazgus, kurie yra suprojektuoti, sukonstruoti ir surinkti taip, kad įprastai naudojama ir laikantis gamintojo nurodymų prižiūrima transporto priemonė atitiktų 5-38 straipsniuose nustatytus išsamius techninius reikalavimus ir bandymų procedūras.
2. Gamintojai fiziniais įrodomaisiais bandymais patvirtinimo institucijai įrodo, kad Sąjungoje rinkai tiekiamos, registruojamos ar pradedamos eksploatuoti žemės ir miškų ūkio transporto priemonės atitinka Reglamento (ES) Nr. 167/2013 17 straipsnyje ir to reglamento I priede nustatytus funkcinės saugos reikalavimus, taip pat šio reglamento 5-38 straipsniuose nustatytus išsamius techninius reikalavimus ir bandymų procedūras.
3. Gamintojai užtikrina, kad Sąjungoje rinkai tiekiamos ar pradedamos eksploatuoti atsarginės dalys atitinka šiame reglamente nustatytus išsamius techninius reikalavimus ir bandymų procedūras.
4. Gamintojai patvirtinimo institucijai pateikia aprašą priemonių, kurių imtasi siekiant užtikrinti, kad nebūtų galima neteisėtai pakeisti ir modifikuoti galios pavaros valdymo sistemos, įskaitant funkcinės saugos elektroninio valdymo kompiuterius, jei įrengti.
4 straipsnis
JT EEK taisyklių taikymas
Tvirtinant žemės ir miškų ūkio transporto priemonių tipą taikomos šio reglamento I priede nurodytos JT EEK taisyklės ir jų pakeitimai.
5 straipsnis
Funkcinės saugos reikalavimų ir bandymų procedūrų techninės specifikacijos
1. Funkcinės saugos veiksmingumo bandymų procedūros atliekamos laikantis šiame reglamente nustatytų bandymų reikalavimų.
2. Bandymus atlieka ar stebi patvirtinimo institucija arba, patvirtinimo institucijos įgaliojimu - techninė tarnyba.
3. Matavimo metodai ir bandymų rezultatai patvirtinimo institucijai pateikiami Reglamento (ES) Nr. 167/2013 68 straipsnio f punkte nustatytos formos bandymų protokole.
6 straipsnis
Transporto priemonės konstrukcijos vientisumo reikalavimai
Atitiktis Reglamento (ES) Nr. 167/2013 17 straipsnio 2 dalies a punkte nurodytam transporto priemonės konstrukcijos vientisumui taikomiems veiksmingumo reikalavimams tikrinama pagal šio reglamento II priedą.
7 straipsnis
Didžiausiam projektiniam greičiui, greičio reguliatoriams ir greičio ribotuvams taikomi reikalavimai
Reglamento (ES) Nr. 167/2013 17 straipsnio 2 dalies b punkte nurodytam greičiui, greičio reguliatoriams ir greičio ribotuvams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento III priedą.
8 straipsnis
Greitaeigių traktorių vairo mechanizmui taikomi reikalavimai
Reglamento (ES) Nr. 167/2013 17 straipsnio 2 dalies b punkte nurodytam greitaeigių traktorių vairo mechanizmui taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento IV priedą.
9 straipsnis
Vairo mechanizmui taikomi reikalavimai
Reglamento (ES) Nr. 167/2013 17 straipsnio 2 dalies b punkte nurodytam vairo mechanizmui taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento V priedą.
10 straipsnis
Spidometrams taikomi reikalavimai
Reglamento (ES) Nr. 167/2013 17 straipsnio 2 dalies b punkte nurodytiems spidometrams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento VI priedą.
11 straipsnis
Regėjimo laukui ir priekinio stiklo valytuvams taikomi reikalavimai
Reglamento (ES) Nr. 167/2013 17 straipsnio 2 dalies c punkte nurodytam regėjimo laukui ir priekinio stiklo valytuvams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento VII priedą.
12 straipsnis
Stiklams taikomi reikalavimai
Reglamento (ES) Nr. 167/2013 17 straipsnio 2 dalies c punkte nurodytiems stiklams taikomos bandymų procedūros ir reikalavimai vykdomi ir atitiktis jiems tikrinama pagal šio reglamento VIII priedą.
13 straipsnis
Galinio vaizdo veidrodžiams taikomi reikalavimai
Reglamento (ES) Nr. 167/2013 17 straipsnio 2 dalies c punkte nurodytiems galinio vaizdo veidrodžiams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento IX priedą.
14 straipsnis
Vairuotojo informavimo sistemoms taikomi reikalavimai
Reglamento (ES) Nr. 167/2013 17 straipsnio 2 dalies c punkte nurodytoms vairuotojo informavimo sistemoms taikomos bandymų procedūros ir reikalavimai vykdomi ir atitiktis jiems tikrinama pagal šio reglamento X priedą.
15 straipsnis
Apšvietimo ir šviesos signaliniams įtaisams ir jų šviesos šaltiniams taikomi reikalavimai
Reglamento (ES) Nr. 167/2013 17 straipsnio 2 dalies d punkte nurodytiems apšvietimo ir šviesos signaliniams įtaisams ir jų šviesos šaltiniams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XI priedą.
16 straipsnis
Apšvietimo įrenginiams taikomi reikalavimai
Reglamento (ES) Nr. 167/2013 17 straipsnio 2 dalies d punkte nurodytiems apšvietimo įrenginiams taikomos bandymų procedūros ir reikalavimai vykdomi ir atitiktis jiems tikrinama pagal šio reglamento XII priedą.
17 straipsnis
Transporto priemonėje esančių asmenų apsaugos priemonėms, įskaitant vidaus įrangą, galvos atramas, saugos diržus, transporto priemonės dureles, taikomi reikalavimai
Reglamento (ES) Nr. 167/2013 17 straipsnio 2 dalies e punkte nurodytoms transporto priemonėje esančių asmenų apsaugos priemonėms, įskaitant vidaus įrangą, galvos atramas, saugos diržus ir transporto priemonės dureles, taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XIII priedą.
18 straipsnis
Transporto priemonės išorei ir reikmenims taikomi reikalavimai
Reglamento (ES) Nr. 167/2013 17 straipsnio 2 dalies f punkte nurodytai transporto priemonės išorei ir reikmenims taikomos bandymų procedūros ir reikalavimai vykdomi ir atitiktis jiems tikrinama pagal šio reglamento XIV priedą.
19 straipsnis
Elektromagnetinio suderinamumo reikalavimai
Reglamento (ES) Nr. 167/2013 17 straipsnio 2 dalies g punkte nurodytam elektromagnetiniam suderinamumui taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XV priedą.
20 straipsnis
Garsinės signalizacijos įtaisams taikomi reikalavimai
Reglamento (ES) Nr. 167/2013 17 straipsnio 2 dalies h punkte nurodytiems garsinės signalizacijos įtaisams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XVI priedą.
21 straipsnis
Šildymo sistemoms taikomi reikalavimai
Reglamento (ES) Nr. 167/2013 17 straipsnio 2 dalies i punkte nurodytoms šildymo sistemoms taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XVII priedą.
22 straipsnis
Apsaugos nuo neteisėto naudojimo įtaisams taikomi reikalavimai
Reglamento (ES) Nr. 167/2013 17 straipsnio 2 dalies j punkte nurodytiems apsaugos nuo neteisėto naudojimo įtaisams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XVIII priedą.
23 straipsnis
Valstybinio numerio ženklams taikomi reikalavimai
Reglamento (ES) Nr. 167/2013 17 straipsnio 2 dalies k punkte nurodytiems valstybinio numerio ženklams taikomos bandymų procedūros ir reikalavimai vykdomi ir atitiktis jiems tikrinama pagal šio reglamento XIX priedą.
24 straipsnis
Identifikavimo plokštelėms ir ženklams taikomi reikalavimai
Atitiktis Reglamento (ES) Nr. 167/2013 17 straipsnio 2 dalies k punkte nurodytoms identifikavimo plokštelėms ir ženklams taikomiems reikalavimams tikrinama pagal šio reglamento XX priedą.
25 straipsnis
Matmenims ir priekabų masei taikomi reikalavimai
Reglamento (ES) Nr. 167/2013 17 straipsnio 2 dalies l punkte nurodytiems matmenims ir priekabų masei taikomos bandymų procedūros ir reikalavimai vykdomi ir atitiktis jiems tikrinama pagal šio reglamento XXI priedą.
26 straipsnis
Didžiausiajai pakrautos transporto priemonės masei taikomi reikalavimai
Reglamento (ES) Nr. 167/2013 17 straipsnio 2 dalies l punkte nurodytai didžiausiajai pakrautos transporto priemonės masei taikomos bandymų procedūros ir reikalavimai vykdomi ir atitiktis jiems tikrinama pagal šio reglamento XXII priedą.
27 straipsnis
Balastiniams svarmenims taikomi reikalavimai
Reglamento (ES) Nr. 167/2013 17 straipsnio 2 dalies l punkte nurodytiems balastiniams svarmenims taikomos bandymų procedūros ir reikalavimai vykdomi ir atitiktis jiems tikrinama pagal šio reglamento XXIII priedą.
28 straipsnis
Elektros sistemų saugos reikalavimai
Atitiktis Reglamento (ES) Nr. 167/2013 17 straipsnio 2 dalies m punkte nurodytoms elektros sistemoms taikomiems reikalavimams tikrinama pagal šio reglamento XXIV priedą.
29 straipsnis
Degalų bakams taikomi reikalavimai
Reglamento (ES) Nr. 167/2013 17 straipsnio 2 dalies a ir m punktuose ir 18 straipsnio 2 dalies l punkte nurodytiems degalų bakams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XXV priedą.
30 straipsnis
Galinėms apsauginėms konstrukcijoms taikomi reikalavimai
Reglamento (ES) Nr. 167/2013 17 straipsnio 2 dalies n punkte nurodytoms galinėms apsauginėms konstrukcijoms taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XXVI priedą.
31 straipsnis
Šoninės apsaugos reikalavimai
Reglamento (ES) Nr. 167/2013 17 straipsnio 2 dalies o punkte nurodytai šoninei apsaugai taikomos bandymų procedūros ir reikalavimai vykdomi ir atitiktis jiems tikrinama pagal šio reglamento XXVII priedą.
32 straipsnis
Krovinių platformoms taikomi reikalavimai
Reglamento (ES) Nr. 167/2013 17 straipsnio 2 dalies p punkte nurodytoms krovinių platformoms taikomos bandymų procedūros ir reikalavimai vykdomi ir atitiktis jiems tikrinama pagal šio reglamento XXVIII priedą.
33 straipsnis
Vilktims taikomi reikalavimai
Atitiktis Reglamento (ES) Nr. 167/2013 17 straipsnio 2 dalies q punkte nurodytoms vilktims taikomiems veiksmingumo reikalavimams tikrinama pagal šio reglamento XXIX priedą.
34 straipsnis
Padangoms taikomi reikalavimai
Reglamento (ES) Nr. 167/2013 17 straipsnio 2 dalies r punkte nurodytoms padangoms taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XXX priedą.
35 straipsnis
Purslasaugių sistemoms taikomi reikalavimai
Reglamento (ES) Nr. 167/2013 17 straipsnio 2 dalies s punkte nurodytoms purslasaugių sistemoms taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XXXI priedą.
36 straipsnis
Atbulinės eigos pavarai taikomi reikalavimai
Atitiktis Reglamento (ES) Nr. 167/2013 17 straipsnio 2 dalies t punkte nurodytai atbulinės eigos pavarai taikomiems reikalavimams tikrinama pagal šio reglamento XXXII priedą.
37 straipsnis
Vikšrams taikomi reikalavimai
Reglamento (ES) Nr. 167/2013 17 straipsnio 2 dalies u punkte nurodytiems vikšrams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XXXIII priedą.
38 straipsnis
Mechaniniams sukabintuvams taikomi reikalavimai
Reglamento (ES) Nr. 167/2013 17 straipsnio 2 dalies v punkte nurodytiems mechaniniams sukabintuvams taikomos bandymų procedūros ir veiksmingumo reikalavimai vykdomi ir atitiktis jiems tikrinama pagal šio reglamento XXXIV priedą.
III SKYRIUS
VALSTYBIŲ NARIŲ PRIEVOLĖS
39 straipsnis
Transporto priemonių, sistemų, komponentų ir atskirų techninių mazgų tipo patvirtinimas
Nuo 2018 m. sausio 1 d. nacionalinės institucijos draudžia tiekti rinkai, registruoti ar pradėti eksploatuoti naujas transporto priemones, neatitinkančias Reglamento (ES) Nr. 167/2013 ir šio reglamento dėl funkcinės saugos.
40 straipsnis
Nacionalinis transporto priemonių, sistemų, komponentų ir atskirų techninių mazgų tipo patvirtinimas
Nacionalinės institucijos dėl su funkcine sauga susijusių priežasčių neatsisako suteikti nacionalinio tipo patvirtinimo atitinkamo tipo transporto priemonei, sistemai, komponentui ar atskiram techniniam mazgui, jei ta transporto priemonė, sistema, komponentas ar atskiras techninis mazgas atitinka šiame reglamente nustatytus reikalavimus, išskyrus:
a)
25 straipsnyje nustatytus transporto priemonės matmenims ir priekabos masei taikomus reikalavimus;
b)
26 straipsnyje nustatytus didžiausiajai pakrautos transporto priemonės masei taikomus reikalavimus;
c)
37 straipsnyje nustatytus vidutiniam sąlyčio su žeme slėgiui ir C kategorijos traktorių didžiausiai kiekvienam vikšraračiui tenkančiai apkrovai taikomus reikalavimus;
d)
16 straipsnyje nustatytus platesnių nei 2,55 m S kategorijos transporto priemonių signalinėms plokštėms ir lakštams taikomus reikalavimus.
IV SKYRIUS
BAIGIAMOSIOS NUOSTATOS
41 straipsnis
Įsigaliojimas ir taikymas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2016 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. gruodžio 8 d.

Labels: 3
7
8
6